CELEX: 62016CN0084
Language: fi
Date: 2016-02-12 00:00:00
Title: Asia C-84/16 P: Valitus, jonka Continental Reifen Deutschland GmbH on tehnyt 12.2.2016 unionin yleisen tuomioistuimen (seitsemäs jaosto) asiassa T-525/14, Compagnie générale des établissements Michelin v. EUIPO, 8.12.2015 antamasta tuomiosta

13.6.2016   
            
            
               FI
            
            
               Euroopan unionin virallinen lehti
            
            
               C 211/22
            
         
      Valitus, jonka Continental Reifen Deutschland GmbH on tehnyt 12.2.2016 unionin yleisen tuomioistuimen (seitsemäs jaosto) asiassa T-525/14, Compagnie générale des établissements Michelin v. EUIPO, 8.12.2015 antamasta tuomiosta
      (Asia C-84/16 P)
      (2016/C 211/28)
      Oikeudenkäyntikieli: englanti
      
         Asianosaiset
      
      
         Valittaja: Continental Reifen Deutschland GmbH (edustajat: Rechtsanwalt S. O. Gillert, Rechtsanwalt K. Vanden Bossche, Rechtsanwalt B. Köhn-Gerdes ja Rechtsanwalt J. Schumacher)
      
         Muut osapuolet: Euroopan unionin teollisoikeuksien virasto (EUIPO) ja Compagnie générale des établissements Michelin
      
         Vaatimukset
      
      Valittaja vaatii unionin tuomioistuinta
      
                  —
               
               
                  kumoamaan unionin yleisen tuomioistuimen asiassa T-525/14 8.12.2015 antaman tuomion kokonaisuudessaan;
               
            
                  —
               
               
                  palauttamaan asian unionin yleisen tuomioistuimen käsiteltäväksi riidanalaisten merkkien ominaispiirteisiin, mukaan lukien merkin muodostavat osatekijät ja merkkien samankaltaisuuden aste, perustuvan erottamiskyvyn arvioimista varten ja
               
            
                  —
               
               
                  velvoittamaan vastapuolen korvaamaan oikeudenkäyntikulut valittajan oikeudenkäyntikulut mukaan lukien.
               
            
         Oikeudelliset perusteet ja pääasialliset perustelut
      
      Valitus perustuu siihen, että unionin yleinen tuomioistuin rikkoi unionin oikeutta sikäli kuin se katsoi 8.12.2015 antamassaan tuomiossa, että yhteisön tavaramerkistä annetun neuvoston asetuksen N:o 207/2009 (1) 8 artiklan 1 kohdan b alakohtaa oli rikottu.
      Tiivistetysti todettuna unionin yleinen tuomioistuin arvioi virheellisesti riidanalaisen yhteisön tavaramerkkiä  koskevan hakemuksen, mukaan lukien merkin muodostavia osatekijöitä  ja , ja aikaisemman tavaramerkin  erottamiskykyä. Lisäksi tämä unionin yleisen tuomioistuimen virheellinen arviointi perustui kohdeyleisön kielitaitoa ja riidanalaisten merkkien osatekijöiden mieltämistä koskevien tosiseikkojen sekä vastapuolen liitteessä C.1 ja C.4 (nyttemmin liitteessä 6) toimittaman selvitysaineiston huomioon ottamiseen vääristyneellä tavalla.
      Valittajan mukaan unionin yleinen tuomioistuin ei myöskään perustellut, miksi tiettyjä riidanalaisten merkkien osia, kuten niiden kuvio-osia, ei otettu huomioon merkkien samankaltaisuuden arvioinnissa.
      Näiden virheellisten arviointien perusteella unionin yleinen tuomioistuin totesi virheellisesti, että kun otetaan huomioon se, että merkkien kattamat tavarat ovat hyvin samankaltaisia tai ovat samoja, ja haetun tavaramerkin ja aikaisemman ranskalaisen tavaramerkin keskimääräinen samankaltaisuuden aste sekä kyseisen aikaisemman tavaramerkin tavanomainen ominaispiirteisiin perustuva erottamiskyky, merkkien välillä on yhteisön tavaramerkkiasetuksen 8 artiklan 1 kohdan b alakohdan mukainen sekaannusvaara.
      
         (1)  Yhteisön tavaramerkistä 26.2.2009 annettu neuvoston asetus (EY) N:o 207/2009 (EUVL 2009 L 78, s. 1).